किलर की जगह जर्सी पर दिखेगा कंपनी का लोगो, BCCI सचिव जय शाह ने की घोषणा
Who is the sponsor of Indian team in 2023? Adidas Sponsorship For Team India's Kit जर्मन स्पोर्ट्स ब्रांड 'एडिडास' टीम इंडिया का नया किट स्पांसर होगा। भारतीय क्रिकेट कंट्रोल बोर्ड (BCCI) सचिव जय शाह ने सोमवार को टीम इंडिया की नई किट स्पांसर की घोषणा की।
जर्मन स्पोर्ट्स ब्रांड 'एडिडास' टीम इंडिया का नया किट स्पांसर होगा। भारतीय क्रिकेट कंट्रोल बोर्ड (BCCI) सचिव जय शाह ने सोमवार को टीम इंडिया की नई किट स्पांसर की घोषणा की। उन्होंने ट्वीट कर बताया कि भारतीय क्रिकेट टीम की नई किट स्पांसर एडिडास होगी। एडिडास मौजूदा किट स्पॉन्सर किलर की जगह लेगा।
मौजूदा स्पॉन्सर किलर जीन्स का कॉन्ट्रैक्ट 31 मई को खत्म हो जाएगा। जिसके बाद एडिडास का लोगो भारतीय टीम की जर्सी पर दिखेगा। किलर जीन्स से पहले, MPL भारत के लिए किट स्पॉन्सर हुआ करता था।
एडिडास के साथ करार करके काफी खुश हैं
बीसीसीआई सचिव जय शाह ने ट्वीट किया, 'मुझे ये बताते हुए बहुत खुशी हो रही है कि किट स्पांसर के तौर पर BCCI ने एडिडास कंपनी के साथ करार किया है। हम क्रिकेट खेल को आगे बढ़ाने के लिए प्रतिबद्ध है। हम दुनिया की सबसे बड़ी स्पोर्ट्स वियर कंपनी के साथ करार करके काफी खुश है।'
MPL ने बीच में ही खत्म कर दिया था कॉन्ट्रैक्ट
BCCI से MPL का करार 2023 के आखिर तक था, लेकिन कंपनी ने बीच में ही इस कॉन्ट्रैक्ट को खत्म करने का फैसला लिया। इसके बाद किलर टीम इंडिया का किट स्पॉन्सर बना। MPL भारतीय बोर्ड को हर मैच के अनुसार 65 लाख और तीन साल के सौदे की रॉयल्टी के रूप में 9 करोड़ का भुगतान कर रहा था।
एग्रीमेंट कितने में और कब तक के लिए, इसका खुलासा नहीं
फरवरी में आई खबरों के मुताबिक, BCCI जर्मन स्पोर्ट्स ब्रांड के साथ 350 करोड़ रुपए के सौदे पर विचार कर रहा था। हालांकि जय शाह ने दो महीने बाद मई में इस खबर की पुष्टि की है। फिलहाल एग्रीमेंट कितने में और कब तक के लिए हुआ है, इसका खुलासा नहीं किया गया है।
जून से दिख सकता है एडिडास का लोगो
WTC फाइनल में टीम इंडिया एडिडास के लोगो वाली जर्सी पहन सकती है। इंग्लैंड में 7 जून से वर्ल्ड टेस्ट चैंपियनशिप (WTC) का फाइनल खेला जाना है, जो ओवल पर भारत और ऑस्ट्रेलिया के बीच होगा।